ΑΠΟΦΑΣΗ ΤΗΣ ΕΠΙΤΡΟΠΗΣ της 2ας Μαΐου 1994 για την έγκριση του προγράμματος εξάλειψης της κλασικής πανώλης των αγριόχοιρων στην περιοχή Massa-Carrara της επαρχίας της Τοσκάνης που έχει υποβληθεί από την Ιταλία (Το κείμενο στην ιταλική γλώσσα είναι το μόνο αυθεντικό) (94/297/ΕΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, την οδηγία 80/217/ΕΟΚ του Συμβουλίου της 22ας Ιανουαρίου 1980 για τη θέσπιση κοινοτικών μέτρων για την εξάλειψη της κλασικής πανώλης των χοίρων (1), όπως τροποποιήθηκε τελευταία από την απόφαση 93/384/ΕΟΚ (2), και ιδίως το άρθρο 6α παράγραφος 3, Εκτιμώντας: ότι η Ιταλία ανακοίνωσε στην Επιτροπή ένα πρόγραμμα για την εξάλειψη της κλασικής πανώλης των αγριόχοιρων στην περιοχή Massa-Carrara της επαρχίας της Τοσκάνης- ότι μετά την εξέταση του εν λόγω προγράμματος διαπιστώθηκε ότι είναι σύμφωνο με την οδηγία 80/217/ΕΟΚ- ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Εγκρίνεται το πρόγραμμα εξάλειψης της κλασικής πανώλης των αγριόχοιρων στην περιοχή Massa-Carrara της επαρχίας της Τοσκάνης που υποβλήθηκε από την Ιταλία. Άρθρο 2 Η Ιταλία θέτει σε ισχύ, το αργότερο την 1η Μαΐου 1994, τις απαραίτητες νομοθετικές, κανονιστικές και διοικητικές διατάξεις για την εφαρμογή του προγράμματος που αναφέρεται στο άρθρο 1. Άρθρο 3 Η παρούσα απόφαση απευθύνεται στην Ιταλία. Βρυξέλλες, 2 Μαΐου 1994.

[Source: multi_eurlex | Tokens: 1373]